《玉簟凉 七夕，次陈其年韵》
清代·梁清标

末丽飞香。怅孤影长宵，浑似他乡。生离何足怨，幸犹有津梁。

银杏曾否问渡，天边事、传说如狂。萤火细，傍云屏罗扇，总助悲凉。

年老。安仁鬓换，子野情多，历乱尽耐思量。丝丝蕉叶雨，又闻洒疏窗。

夜深谁共私语，无人处、斜月空廊。还记取，画阁中、烛照残妆。

作者简介：梁清标（1620—1691）字玉立，一字苍岩，号棠村，一号蕉林。明末清初著名藏书家、文学家，名列“贰臣传”。直隶真定（今河北省正定县）人，明崇祯十六年进士，清顺治元年补翰林院庶吉士，授编修，历任宏文院编修、国史院侍讲学、詹事府詹事、礼部左侍郎、吏部右侍郎、吏部左侍郎、兵部尚书、礼部尚书、刑部尚书、户部尚书、保和殿大学士等职。著有《蕉林诗集》、《棠村词》等。